Lovren kemur inn fyrir Gomez í fyrri holninguna en að öðru leyti er hún eins frá leiknum gegn Tranmere Rovers . Seinni hópurinn breytist smávægilega en Mignolet heldur stöðu sinni í markinu og tekur allan leikinn þar sem að hinn ungi Jaros meiddist á olnboga á æfingu . Gomez tekur stöðu George Johnston í hafsentinum en sá síðarnefndi var minnst sannfærandi af ungliðunum í síðasta leik . Þá kemur Liam Millar inn í sóknarlínuna fyrir Paul Glatzel sem því miður meiddist alvarlega á hné en von er á niðurstöðu með það bráðlega . Leikmennirnir Henderson , Alexander-Arnold , van Dijk og Wijnaldum sem mættu í gær til æfinga koma ekki til greina í dag og verða hvíldir fyrir USA-ferðina ásamt Sepp van den Berg . Leikurinn hefur einnig meiri þýðingu heldur en eingöngu æfingargildi en hann er styrktarleikur fyrir Darby Rimmer MND Foundation góðgerðarsjóðinn . Sjóðurinn er stofnaður af hinum uppalda Liverpool-leikmann Stephen Darby sem lék síðar næstum 200 leiki með Bradford City og Chris Rimmer stuðningsmanni LFC en báðir fengu þeir MND-sjúkdóminn ( Motor Neuron Disease ) eða Hreyfitaugungahrörnun sem er oft banvænn sjúkdómur sem herjar á hreyfitaugar líkamans , sem bera boð til vöðvanna . Sjúkdómurinn veldur máttleysi og lömun í höndum , fótum , munni , hálsi og fleiri líkamshlutum . Stephen Darby þurfti að leggja skóna á hilluna eftir að greinast með sjúkdóminn og leikurinn er spilaður til sjóðnum sem hann og Chris Rimmer stofnuðu . Ítarlega er fjallað um þetta í þessu hjartnæma myndbandi á heimasíðu Liverpool FC . Byrjunarlið Bradford er komið og það er eftirfarandi : Við minnum á #kopis á Twitter og umræðuna í athugasemdum hér að neðan . Mjög athyglisvert að sjá Lallana í varnartengiliðnum . Hann kemur mjög vel út og góð hugmynd að hafa leikmann sem er svona góður á boltann í þessari stöðu . Ef hann er nægjanlega góður varnarlega þá er það mjög góður möguleiki að hafa hann þarna í vetur . Hann er allt öðruvísi leikmaður en Fabinho , töluvert teknískari og virkilega góður fyrir sóknarleikinn . Mignolet hefur greinilega verið að æfa með Alison . Hann er farinn að spila boltann frá sér með fótunum . Það hefur svo sem ekkert reynt á hann . Rangstöðu markið sem Bradford skoraði var kannski ekki eins mikið neyðarmerki og virðist í fyrstu . Rangstöðutæknin var allavega að virka . Framlínan var ekkert áberandi góð en það er kannski vegna þess að það er erfitt að spila á móti liði sem liggur svona aftarlega . Frekar lélegur seinni hálfleikur . Hann var reyndar fínn varnarlega fyrir utan eitt klaufalegt víti sem liðið fékk á sig en sóknin var algjörlega bitlaus . þetta var bara æfingarleikur og því kannski ekki hægt að ætlast til of mikils eða draga of miklar áliktanir .